.rs

.rs, Սերբիայի վերին մակարդակի ազգային դոմենն, շահագործող դոմեյնային անունների գրանցամատյանը Սերբիայի ազգային ինտերնետային դոմեյնների գրանցամատյանն է (RNIDS): rs տառերը նշանակում են  /  (Սերբիայի Հանրապետություն): Գրանցումը դոմենում սկսվել է 2008 թվականի մարտի 10-ին։ Նախապես որոշված էր նախկին՝ .yu դոմենում գրանցումները դադարեցնել, հետո որոշվեց ժամկետը երկարաձգել մինչև 2009 թվականի սեպտեմբերի 30-ը։

Այն նաև տարածված է Rust համայնքում, քանի որ «rs»-ը նաև Rust ֆայլի անվան ընդլայնումն է։ 

 Պատմություն 
Նախկին Սերբիան և Չեռնոգորիան .yu դոմեյնն օգտագործեկ են դեռևս Հարավսլավիայի Դաշնային Հանրապետություն կոչվելիս։ 2006 թվականի հունիսին Սերբիան և Չեռնոգորիան բաժանվել են երկու առանձին երկրների։ 2006 թվականի հուլիսին Սերբիայի գիտության նախարարությունը և 34 շահագրգիռ կազմակերպություններից բաղկացած խումբը հիմնադրել է Ազգային ինտերնետային դոմեյնների գրանցամատյանը (RNIDS): 2006 թվականի սեպտեմբերին ISO 3166 սպասարկման գործակալությունը որոշել է RS-ը հատկացնել որպես Սերբիայի ISO 3166-1 ալֆա-2 կոդ։ IANA-ն .rs-ը հատկացրեց որպես ccTLD այս երկրի համար։ IANA- ի կողմից անվան սերվերների պատվիրակումը սկսվել է 2007 թվականի սեպտեմբերին։ .rs դոմեյնային անունների գրանցումը սկսվել է 2008 թվականի մարտի 10-ին։

2007 թվականին ICANN-ը նաև որոշել է, որ RNIDS-ը՝ նոր .rs դոմեյնի գրանցամատյանի օպերատորները, պետք է ժամանակավորապես շահագործեն նախկին .yu դոմեյնը մինչև դրա վերջնական վերացումը՝ 2009 թվականի սեպտեմբերի 30-ը կամ դրանից առաջ։ Սա թույլ է տվել երկամյա անցումային ժամանակահատված՝ առկա .yu անունները Սերբիայի համար .rs-ի կամ Չեռնոգորիայի համար .me- ի փոխանցելու համար։ .yu դոմեյնի ժամկետը վերջնականապես լրացավ 2010 թվականի մարտի 30-ին։ 

2018 թվականին բրազիլական մի ընկերություն սկսել է .rs դոմեյնային անունների մարքեթինգ Ռիու Գրանդի դու Սուլում գտնվող կազմակերպությունների համար, որոնք Բրազիլիայում կիսում են RS երկտառ կոդը, ինչպես նաև BR-RS ISO 3166 կոդը։ 

2018 թվականին .RS TLD-ն առաջարկել է սերբերեն լատինական տառերով դոմեյնի լրիվ գրանցում (Սերբիայում պաշտոնական փոքրամասնությունների խմբերի կողմից օգտագործվող այլ տառերի հետ միասին)՝ ընդհանուր առմամբ 67 տառ, որոնք կարող են օգտագործվել դոմեյնի անվան համար։ 

 Ծանոթագրություններ 

 Արտաքին հղումներ 
 IANA .am whois տեղեկություն 

Կատեգորիա:Վերին մակարդակի ազգային դոմեններ